روسیا خاریجی ایشلر باخانی سئرگئی لاوروو آمریکانین اؤز پولو اولان دلاردان دیگر اؤلکه‌لری جزالاندیرماق اوچون ایستیفاده ائتدیگینی سؤیله‌دی.
روسیا خاریجی ایشلر باخانی سئرگئی لاوروو روسیانین "پئرویی کانال"اینا وئردیگی موصاحیبه‌ده: "دلار اولوسلارآراسی ارز و مالییه سیستمی‌دیر. بو، دوغرودور مو؟ دوغرودور. هامی بونو قبول ائتدی، اون ایللرله بو قایدالارلا یاشادیق و آمریکانین اساس ارز صاحبی کیمی تعهدلارینی یئرینه یئتیرمه‌سینی اومدوق" دئدی.
لاوروو واشینگتونون باشقالارینی جزالاندیرماق اوچون دلاردان باسقی آراجی کیمی ایسیتفاده ائتدیگینی قید ائد‌رک: " دلارلا آپاریلان هر نؤوع بانک عملیاتینی دوردورورلار. هم ده بونو یالنیز جزالاندیرماق ایستدیکلری اؤلکه‌یه قارشی دئییل، بو اؤلکه ایله ایلیشکیسی اولان هر کسه قارشی تطبیق ائدیرلر" دئیه علاوه ائتدی.
